Når det gælder om at krydse internationale landegrænser, er der ét pas, som åbner flere døre end alle andre. Tyske statsborgere har de bedste muligheder for at rejse rundt i verden uden at skulle søge om visum – de kan visumfrit rejse til ikke færre end 158 lande – men et dansk pas er nu heller ikke helt dårligt.

Det danske pas lukker dig ind i 156 lande, mens vi f.eks. skal have visum til lande som Afghanistan, Angola, Myanmar og Rusland.

Dermed ligger vi på en delt tredjeplads sammen med lande som Finland, Norge og USA, mens svenskerne med 157 visumfri lande deler andenpladsen med Singapore ifølge undersøgelsen ’Passport Index’ foretaget af det internationale finansrådgivningsfirma Arton Capital.